open-index/open-wikipedia-markdown huggingface dataset:
Ibuki (trieda lodí)

náhľad|Ibuki.
**Trieda Ibuki** bola trieda ťažkých krížnikov Japonska, ktoré boli stavané po triede Tone.

V roku 1942 začala stavba novej triedy ťažkých krížnikov – triedy Ibuky. Ale vývoj vojny v Pacifiku si vyžiadal prebudovanie jedinej jednotky tejto triedy  Ibuki na lietadlovú loď. Druhú jednotku Projekt 301 nebol nikdy dokončený.

Išlo o poslednú triedu ťažkých krížnikov stavaných v Japonsku.

## Iné projekty


Ibuki
Ibuki
Ancien régime

***Ancien régime*** (výslovnosť: [ansien režim]; doslova z franc.: „starý poriadok“) je výraz, ktorý označuje absolutistický politický systém vo Francúzsku, ktorý trval do ustanovenia konštitučnej monarchie na začiatku veľkej francúzskej revolúcie (1789), ako aj európske spoločenské a štátne zriadenia 17. a 18. storočia.

## Referencie

## Ďalšia literatúra
* 

Kategória:Francúzska revolúcia
Kategória:Francúzske výrazy
Najvyšší súd Spojených štátov

náhľad|Budova Najvyššieho súdu USA vo Washingtone D.C.
náhľad|Súdna sieň na Najvyššom súde Spojených štátov

**Najvyšší súd Spojených štátov amerických** (niekedy označovaný skratkou *SCOTUS*) je najvyšší orgán súdnej moci v Spojených štátoch.

Skladá sa z deviatich členov, predsedu a ôsmich sudcov. Členov Najvyššieho súdu Spojených štátov amerických menuje prezident a sú schvaľovaní Senátom. Zvykom býva, že členovia Najvyššieho súdu sú vo funkcii do konca života, do rezignácie, odchodu do dôchodku, ale nie sú odvolávaní. Najvyšší súd je najvyšší odvolávací súd (apelačný súd), avšak rieši len malý počet káuz. Každý sudca má svoj obvod, sudcovia sa môžu radiť medzi sebou. Najvyšší súd je posledná súdna odvolávacia inštancia ohľadne trestu smrti vo všetkých štátoch USA, v ktorých je tento trest prípustný.

Sídlom Najvyššieho súdu bola v minulosti Philadelphia, konkrétnejšie budova Independence Hall do roku 1800, kým sa Federálna vláda USA nepresťahovala do nového hlavného mesta Spojených štátov, teda do Washingtonu D.C. Súd sa v novom meste nachádzal zo začiatku v pivničných priestoroch Kapitolu USA. V roku 1810 sa súd presťahoval do miestnosti Old Supreme Court Champer, ktorá sa nachádza v už menovanom kapitole. Po tom, čo došlo k renovácii budovy Kapitolu v roku 1860, sa Senát presťahoval do novej a väčšej miestnosti, tým sa vynoril nový a reprezentatívnejší priestor (Old Senate Chamber) pre potreby súdu. Až v roku 1932 sa pristúpilo k postaveniu samostatnej budovy pre potreby súdu, ktorá bola dokončená o tri roky neskôr a úrad Najvyššieho súdu tam sídli dodnes.

## Súčasné zloženie Najvyššieho súdu

## Emeritní sudcovia Najvyššieho súdu
Traja žijúci sudcovia rezignovali na svoje posty a odišli do penzie.

## Galéria

Súbor:Independence Hall.jpg|Prvé sídlo Najvyššieho súdu USA vo Philadelphii - budova Indipendence Hall
Súbor:Independence Hall Public Court Room.jpg|Miestnosť Najvyššieho súdu USA vo Philadelphii
Súbor:Uscapitolindaylight.jpg|Budova Kapitolu Spojených štátov
Súbor:OldSupremeCourt.jpg|Prvá miestnosť, v ktorej sídlil súd v budove kapitolu - Old Supreme Court Chamber
Súbor:Old sen ch 1.jpg|V roku 1860 sa súd presťahoval do novej miestnosti v kapitole - Old Senate Chamber
Súbor:United states supreme court building.png|Súčasná budova Najvyššieho súdu - nachádza sa v tesnej blízkosti kapitolu pri Kongresovej knižnici USA


## Iné projekty

## Zdroj


Kategória:Súdy v USA
The Motivation Proclamation

**„The Motivation Proclamation“** je v poradí druhý singel pop punkovej skupiny Good Charlotte, ktorý bol vydaný z ich albumu *[[Good Charlotte (album)|Good Charlotte]]*. Skladba bola nahratá spoločnosťou Epic Records v roku 2000, a na singli vyšla 7. augusta 2001. Producentom bol Don Gilmore. 

Singel sa umiestnil na 65. mieste v hitparáde časopisu Billboard Billboard Hot 100 a na 78. mieste hitparády Australian ARIA Singles Chart.

Kategória:Piesne Good Charlotte
Kategória:Piesne z 2001
Kategória:Single Good Charlotte
Kategória:Single z 2001
Skupina Svetovej banky

**Skupina Svetovej banky** (anglicky The World Bank Group) je zoskupenie piatich úzko prepojených inštitúcii. Dve organizácie, Medzinárodná banka pre obnovu a rozvoj
(International Bank for Reconstruction and Development IBRD) a Medzinárodná asociácia pre rozvoj
(International Development Association - IDA), sú zastrešené termínom Svetová banka. Ďalšími troma organizáciami sú Medzinárodná finančná korporácia (International Finance Corporation - IFC), Mnohostranná agentúra pre investičné záruky (Multilateral Investment Guarantee Agency - MIGA) a Medzinárodné centrum pre riešenie investičných sporov (Interantional Centre for Settlement of Investment Disputes). Všetkých päť sa špecializuje v rôznych oblastiach rozvoja, ale spolu využívajú komparatívnu výhodu vzájomnej spolupráce, aby dosilahli spoločný cieľ, a to zníženie chudoby. 

Prezidentom Skupiny Svetovej banky je tradične zástupca z USA (v Medzinárodnom menovou fonde je to Európan). Od júla 2007 je prezidentom Robert. B. Zoellick. Sídlo Skupiny Svetovej banky sa nachádza v hlavnom meste USA, vo Washingtone D.C.

## Externé odkazy
*Skupina Svetovej bannky
Kategória:Banky
Kategória:Medzinárodné organizácie
Medzinárodná asociácia pre rozvoj

**Medzinárodná asociácia pre rozvoj** (angl. *International Development Association* - IDA) je jedna z inštitúcií Svetovej banky, ktorá bola založená 24. septembra 1960. Je to inštitúcia, ktorá pomáha najchudobnejším krajinám sveta. Tvorí doplnok k Medzinárodnej banka pre obnovu a rozvoj, ktorá je zameraná na stredne bohaté krajiny.

Jej cieľom je poskytovať pomoc najchudobnejším rozvojovým krajinám tak, aby sa nezaťažila platobná bilancia týchto krajín v takej miere ako prostredníctvom pôžičiek z IBRD. Poskytuje technickú pomoc a vykonáva poradenskú činnosť. Pomoc je určená hlavne štátom s ročným HDP na 1 obyvateľa menším ako 1025 USD. IDA sa snaží zvýšiť ekonomický a sociálny pokrok v rozvojových krajinách aj prostredníctvom rastu produktivity, a tak zlepšiť životnú úroveň ľudí.

Kapitál získava zo vstupných vkladov členov, z príspevkov členských krajín a zisku. Úvery sú poskytované vládam rozvojových krajín len na dobu 35 až 40 rokov. IDA poskytuje úvery len vládam rozvojových štátov na dobu 35 - 40 rokov s 10-ročným odkladom splatnosti a bez úrokov. Vláda však musí zaplatiť len ročný administratívny poplatok vo výške 0,75 % z vyplatenej čiastky každého úveru.

IDA je riadená rovnakými riadiacimi orgánmi ako IBRD.

V súčasnosti má 165 členov. 

## Externé odkazy
* Oficiálna webová stránka

Kategória:Medzinárodné organizácie
Cara Blacková

**Cara Blacková** (* 17. február 1979, Harare, Zimbabwe) je súčasná zimbabwianska profesionálna tenistka. Počas svojej kariéry vyhrala 1 turnaj WTA v dvojhre a 51 turnajov vo štvorhre.

## Finálové účasti na turnajoch WTA (95)

### Dvojhra - výhry (1)

### Dvojhra - prehry (1)

### Štvorhra - výhry (54)

### Štvorhra - prehry (34)

## Externé odkazy

Kategória:Zimbabwianski tenisti
Kategória:Zimbabwianski olympionici
Kategória:Víťazi Australian Open
Kategória:Víťazi Wimbledonu
Kategória:Víťazi US Open
Kategória:Súrodenci v tenise
Kategória:Zimbabwianske osobnosti britského pôvodu
Kategória:Osobnosti z Harare
I Just Wanna Live

**„I Just Wanna Live“** je jedna z najpopulárnejších piesní skupiny Good Charlotte. Pieseň je z albumu *[[The Chronicles of Life and Death]]*. Skladba bola nahraná v roku 2004 spoločnosťou Epic Records a vydaná v roku 2005, producentom bol Eric Valentine.

## Zoznam skladieb
# „I Just Wanna Live“ – 2:47
# „S.O.S.“ (naživo zo Sessions@AOL) – 3:31
# „The World Is Black“ (naživo zo Sessions@AOL) – 3:15
# „I Just Wanna Live“ (video) – 3:16

Kategória:Piesne Good Charlotte
Kategória:Piesne z 2005
Kategória:Single Good Charlotte
Kategória:Single z 2005
The Chronicles of Life and Death (pieseň)

**„The Chronicles of Life and Death“** je tretí singel pop punkovej skupiny Good Charlotte z ich tretieho albumu s rovnomenným názvom. 

V piesni sa spieva o umierajúcom človeku, ktorý odhaľuje svoj život. Pieseň bola nahraná v Epic Records v roku 2004, vydaná bola v roku 2005. Producentom bol Eric Valentine.

## Zoznam skladieb
### Spojené kráľovstvo
#### UK CD 1
# „The Chronicles of Life and Death“ - verzia z albumu - 3:03
# „Mountain“ (naživo z programu BNN/3FM - That's Live') - 4:38

#### UK CD 2
# „The Chronicles of Life and Death“ (verzia z albumu) - 3:03
# „The Chronicles of Life and Death“ (naživo z programu BNN/3FM - That's Live) - 3:53
# „I Just Wanna Live“ - Full Phatt remix - 3:25
# „The Chronicles of Life and Death“ (video) - 3:03

### Rakúsko
# „The Chronicles of Life and Death“ - 3:06
# „Mountain“ (naživo z programu BNN/3FM "That's Live") - 4:38
# „The Chronicles of Life and Death“ (naživo z programu BNN/3FM "That's Live") - 3:59
# „I Just Wanna Live“ (Full Phatt Remix) - 3:27
# „The Chronicles of Life and Death“ (video) - 3:03

## Referencie


Kategória:Piesne Good Charlotte
Kategória:Piesne z 2005
Kategória:Single Good Charlotte
Kategória:Single z 2005
Zoznam pahorkatín na Slovensku

**Zoznam pahorkatín na Slovensku** obsahuje zoznam pahorkatín ako geomorfologických celkov, podcelkov a ich častí.

*Abovská pahorkatina (podcelok, Bodvianska pahorkatina)
*Bánovská pahorkatina (časť, Podunajská pahorkatina)
*Bátovská pahorkatina (časť, Podunajská pahorkatina)
*Bešianska pahorkatina (časť, Podunajská pahorkatina)
*Bodvianska pahorkatina (celok)
*Bojnianska pahorkatina (časť, Podunajská pahorkatina)
*Bzovícka pahorkatina (podcelok, Krupinská planina)
*Čebovská pahorkatina (časť, Juhoslovenská kotlina)
*Diviacka pahorkatina (podcelok, Turčianska kotlina)
*Gemerská pahorkatina (podcelok, Bodvianska pahorkatina)
*Hanušovská pahorkatina (podcelok, Beskydské predhorie)
*Hronská pahorkatina (podcelok, Podunajská pahorkatina)
*Hybianska pahorkatina (časť, Podtatranská kotlina)
*Chvojnická pahorkatina (celok)
*Ipeľská pahorkatina (podcelok, Podunajská pahorkatina)
*Jelšovská pahorkatina (časť, Juhoslovenská kotlina)
*Kežmarská pahorkatina (časť, Podtatranská kotlina)
*Lakšárska pahorkatina (časť, Borská nížina)
*Licinská pahorkatina (časť, Juhoslovenská kotlina)
*Lomnická pahorkatina (časť, Podtatranská kotlina)
*Ľubeľská pahorkatina (časť, Podtatranská kotlina)
*Ľubotínska pahorkatina (podcelok, Spišsko-šarišské medzihorie)
*Medzevská pahorkatina (podcelok, Košická kotlina)
*Mernícka pahorkatina (podcelok, Beskydské predhorie)
*Mošovská pahorkatina (podcelok, Turčianska kotlina)
*Myjavská pahorkatina (celok)
*Nitrianska pahorkatina (podcelok, Podunajská pahorkatina)
*Oždianska pahorkatina (časť, Juhoslovenská kotlina)
*Podmalokarpatská pahorkatina (časť, Podunajská pahorkatina)
*Podmanínska pahorkatina (podcelok, Považské podolie)
*Podslanská pahorkatina (podcelok, Východoslovenská pahorkatina)
*Podunajská pahorkatina (celok)
*Podvihorlatská pahorkatina (podcelok, Východoslovenská pahorkatina)
*Poltárska pahorkatina (časť, Juhoslovenská kotlina)
*Pôtorská pahorkatina (časť, Juhoslovenská kotlina)
*Santovská pahorkatina (časť, Podunajská pahorkatina)
*Sebechlebská pahorkatina (časť, Podunajská pahorkatina)
*Senická pahorkatina (podcelok, Chvojnická pahorkatina)
*Smrečianska pahorkatina (časť, Podtatranská kotlina)
*Štrbská pahorkatina (časť, Podtatranská kotlina)
*Toryská pahorkatina (podcelok, Košická kotlina)
*Trnavská pahorkatina (podcelok, Podunajská pahorkatina)
*Ublianska pahorkatina (podcelok, Beskydské predhorie)
*Unínska pahorkatina (podcelok, Chvojnická pahorkatina)
*Valčianska pahorkatina (podcelok, Turčianska kotlina)
*Valická pahorkatina (časť, Juhoslovenská kotlina)
*Vranovská pahorkatina (podcelok, Východoslovenská pahorkatina)
*Vrbovská pahorkatina (časť, Podtatranská kotlina)
*Východoslovenská pahorkatina (celok)
*Zálužianska pahorkatina (časť, Podunajská pahorkatina)
*Zalužická pahorkatina (podcelok, Východoslovenská pahorkatina)
*Zvolenská pahorkatina (podcelok, Zvolenská kotlina)
*Žilinská pahorkatina (podcelok, Žilinská kotlina)
*Žitavská pahorkatina (podcelok, Podunajská pahorkatina)

## Zdroj
* Zoznam na skgeodesy.sk


Pahorkatiny
Predictable

**„Predictable“** je prvý singel pop punkovej skupiny Good Charlotte z ich tretieho albumu *[[The Chronicles of Life and Death]]*. Skladba bola nahraná v Epic Records v roku 2004, vydaná bola 18. augusta 2004. Producentom bol Don Gilmore.

## Zoznam skladieb
### Austrálsky singel
# „Predictable“
# „The Chronicles of Life and Death“ (akustická verzia)
# „The Anthem“ (naživo z nahrávania v štúdiu na Abbey Road)
# „Hold On“ (naživo z nahrávania v štúdiu na Abbey Road)
# „Predictable“ (video)

## Referencie


Kategória:Piesne Good Charlotte
Kategória:Piesne z 2004
Kategória:Single Good Charlotte
Kategória:Single z 2004
Vera Jevgenievna Duševinová

**Vera Jevgenievna Duševinová**,  (* 6. október 1986, Moskva, Rusko) je súčasná ruská profesionálna tenistka. Počas svojej kariéry vyhrala 1 turnaj WTA vo štvorhre.

## Finálové účasti na turnajoch WTA (3)

### Dvojhra - prehry (2)

### Štvorhra - výhry (1)

## Iné projekty

## Externé odkazy

Kategória:Narodenia v 1986
Kategória:Ruskí tenisti
Kategória:Osobnosti z Moskvy
Kerrang!

***Kerrang!*** je britský hudobný týždenník (venuje sa hlavne rocku a metalu). Vydáva ho vydavateľstvo Bauer Consumer Media. Taktiež organizuje odovzdávanie hudobných ocenení v niekoľkých kategóriách a má svoje vlastné rádio.

## Externé odkazy
* Oficiálna webstránka

Kategória:Hudobné časopisy
Kategória:Týždenníky
Kocka

{2}a
|polomer2=\rho=\frac{a}{2}
|duál=osemsten
}}
**Kocka** je trojrozmerné teleso (mnohosten), ktorého steny tvorí šesť rovnakých štvorcov. Je špeciálnym prípadom kvádra, ktorého všetky hrany majú rovnakú dĺžku.

## Vlastnosti
Objem kocky vypočítame z dĺžky jej hrany pomocou vzorca:
: \,\!V=a^3
a jej povrch zo vzorca:
: \,\!S=6a^2

V kocke rozoznávame 2 typy uhlopriečok a to telesovú uhlopriečku a stenovú uhlopriečku. Stenová uhlopriečka je uhlopriečka jej steny (štvorca) a dá sa vypočítať pomocou pytagorovej vety:
: \,\!u_s^2=a^2 + a^2
podobne z pytagorovej vety môžeme vypočítať dĺžku telesovej uhlopriečky kocky (čo je vzdialenosť dvoch vrcholov kocky neležiacich v jednej spoločnej stene):
:  u = a\cdot\sqrt{3} \,\! 

Kocka má šesť zhodných stien štvorcového tvaru, osem vrcholov a dvanásť hrán rovnakej dĺžky.
### Súmernosť
* Kocka je stredovo súmerná podľa svojho stredu (priesečníka telesových uhlopriečok).

* Kocka je osovo súmerná podľa 9 osí:
: troch spojníc stredov protiľahlých stien
: šiestich spojníc stredov protiľahlých hrán

* Kocka je rovinne súmerná podľa deviatich rovín:
: troch rovín rovnobežných so stenami a prechádzajúcich stredom kocky
: šiestich rovín určených dvojicou protiľahlých hrán
right|120px|thumb|Kocka
right|120px|thumb|Rozbalená plocha kocky

### Vlastnosti
* Kocka je zvláštnym prípadom kvádra - patrí teda medzi mnohosteny.
* Kocka vďaka zhodnosti všetkých jej stien a hrán patrí medzi takzvané platónske telesá.
* Každé dve steny kocky sú rovnobežné alebo kolmé. Každé dve hrany kocky sú rovnobežné alebo kolmé.
* Kocka je priestorový geometrický útvar - teleso.

* Všetky steny kocky majú tvar štvorca.

## Iné projekty

## Externé odkazy
* Kocka a jej siete

Kategória:Priestorové útvary
Kategória:Platónske telesá
Mary Pierceová

**Mary Pierceová** (* 15. január 1975, Montreal, Quebec, Kanada) je bývalá francúzska profesionálna tenistka. Počas svojej kariéry vyhrala 18 turnajov WTA v dvojhre a 10 turnajov vo štvorhre.

## Finálové účasti na turnajoch WTA (57)

### Dvojhra - výhry (18)

### Dvojhra - prehry (23)

### Štvorhra - výhry (10)

### Štvorhra - prehry (6)

## Iné projekty

## Externé odkazy

Kategória:Francúzski tenisti
Kategória:Víťazi Australian Open
Kategória:Víťazi French Open
Kategória:Víťazky Fed Cupu
Kategória:Osobnosti z Montrealu
Zoznam skladieb pre violončelo

Toto je zoznam dôležitých skladieb pre violončelo.

## Skladby pre sólové violončelo
* Johann Sebastian Bach
** Suity pre sólové violončelo, BWV 1007 – 1012  (asi 1720)

## Skladby pre violončelo a klavír
### Violončelové sonáty
*Ludwig van Beethoven
**Violončelové sonáty 1 – 5, Op. 5
**Violončelová sonáta A-dur, Op. 69

*Johannes Brahms
**Violončelová sonáta e-mol, Op. 38
**Violončelová sonáta F-dur, Op.99

*Benjamin Britten
**Violončelová sonáta C-dur, Op. 65

*Claude Debussy
**Violončelová sonáta d-mol

*Fryderyk Chopin
**Violončelová sonáta g-mol, Op. 65

*Sergej Prokofiev
**Violončelová sonáta C-dur, Op. 119

*Sergej Rachmaninov
**Violončelová sonáta g-mol, Op. 19

*Richard Strauss
**Violončelová sonáta F-dur, Op. 6

*Dmitrij Šostakovič
**Violončelová sonáta d-mol, Op. 40

## Skladby pre violončelo a orchester
### Violončelové koncerty

*Samuel Barber
**Violončelový koncert a-mol, Op. 22 (1945)

*Luigi Boccherini
**Violončelový koncert č. 9 B-dur

*Antonín Dvořák
**Violončelový koncert h-mol, Op. 104 (1894 – 1895)

*Edward Elgar
**Violončelový koncert e-mol, Op. 85 (1919)

*Joseph Haydn
**Violončelový koncert č. 1 C-dur
**Violončelový koncert č. 2 D-dur

*Paul Hindemith
**Violončelový koncert G-dur (1940)

*Aram Chačaturjan
**Violončelový koncert e-mol (1946)

*Edouard Lalo
**Violončelový koncert d-mol (1876)

*Witold Lutoslawski
**Violončelový koncert (1969 – 1970)

*Sergej Prokofiev
**Symfónia-koncert e-mol, Op. 125

*Camille Saint-Saëns
**Violončelový koncert č. 1 a-mol, Op. 33 (1872)
**Violončelový koncert č. 2 d-mol, Op. 119

*Robert Schumann
**Violončelový koncert a-mol, Op. 129 (1850)

*Dmitrij Šostakovič
**Violončelový koncert č. 1 Es-dur, Op. 107 (1959)
**Violončelový koncert č. 2 G-dur, Op. 126 (1960)

*William Walton
**Violončelový koncert c-mol (1959 – 1960)

### Koncerty pre violončelo a ďalší nástroj(e)

*Johannes Brahms
**Dvojkoncert pre husle a violončelo, Op. 102

*Gaetano Donizetti
**Dvojkoncert pre husle a violončelo d-mol

### Iné diela pre violončelo a orchester

*Benjamin Britten
**Cello Symphony

*Max Bruch
**Kol Nidre, Op. 47

*Piotr Iljič Čajkovskij
**Variácie na rokokovú tému, Op. 33

*Gabriel Fauré
**Elégia pre violončelo a orchester c-mol, Op. 24

*Camille Saint-Saëns
**Suita d-mol, Op. 16
**Allegro apassionato h-mol, Op. 43

Kategória:Hudba
Buk

**Buk** môže byť:
* rastlinný rod, pozri buk (rod)
* ľudovo alebo staršie: buk lesný
* bukové drevo alebo výrobok z neho, pozri bukové drevo
* dyha, ktorej štruktúra a farba je podobná bukovému drevu, pozri buk (dyha)
* kórejský bubon, pozri buk (bubon)
* raketa, pozri 9K37 Buk
* mesto v Poľsku, pozri Buk (mesto)
* obec v Česku, pozri Buk (okres Prachatice)
* zastarano (napr. v Reussovej Květne): Bukové vrchy, pozri Bukové vrchy (Bükk)
Piráti z Karibiku (filmy)

**Piráti z Karibiku** alebo **Piráti Karibiku** je pentalógia celovečerných filmov režisérov Gora Verbinského, Rob Marshalla a Joachima Rønninga s 
Espenom Sandberggom pozostávajúca z filmov: 
* Piráti z Karibiku: Prekliatie Čiernej perly z roku 2003
* Piráti Karibiku: Truhlica mŕtveho muža z roku 2006
* Piráti z Karibiku: Na konci sveta z roku 2007
* Piráti z Karibiku: V neznámych vodách z roku 2011
* Piráti z Karibiku: Salazarova pomsta z roku 2017

Je to päť na seba nadväzujúcich filmov založených na rovnomennej atrakcii Disneylandov. Prvý diel tvorcovia prezentovali s nie veľkým očakávaním, pretože filmy tohto druhu (pirátske a duchárske) tu už dlho neboli a predošlé pokusy o návrat neskončili práve najlepšie. Po premiére 9. júla 2003 boli však všetky obavy zažehnané, pretože film sa páčil všetkým diváckym kategóriám a stal sa jedným z najnavštevovanejších filmov. Aj obsadenie Johnnyho Deppa do úlohy čudáckeho pirátskeho kapitána Jacka Sparrowa sa ukázalo ako vhodné. Z pôvodne jediného filmu napokon vznikla pentalógia.

Kategória:Akčné filmy USA
Kategória:Dobrodružné filmy USA
Kategória:Filmové komédie USA
Kategória:Filmové série USA
Kategória:Filmy o pirátoch
Piráti z Karibiku

**Piráti z Karibiku** alebo **Piráti Karibiku** môže byť:

* pôvodná atrakcia v 4 disneylandoch, pozri Piráti Karibiku (atrakcia)
* séria filmov, pozri Piráti z Karibiku (filmy)
** prvý film zo série, pozri Piráti z Karibiku: Prekliatie Čiernej perly
** druhý film zo série, pozri Piráti Karibiku: Truhlica mŕtveho muža
** tretí film zo série, pozri Piráti z Karibiku: Na konci sveta
** štvrtý film zo série, pozri Piráti z Karibiku: V neznámych vodách
* názov niekoľkých videohier s touto tématikou
* romány a podobne
Leslie Richard Groves

**Leslie Richard Groves** (* 17. august 1896, Albany, New York† 13. júl 1970, Washington, D.C.) bol americký vojak a generál. Počas svojej kariéry v armádnej ženijnej službe bol vedúcim viacerých významných projektov, ako napríklad výstavby budovy Pentagonu v roku 1941 a v rokoch 1942 až 1946 bol vedúcim Projektu Manhattan.

## Život
Leslie Groves navštevoval jeden rok Washingtonskú univerzitu, potom študoval dva roky na Massachusettskom inštitúte technológií až sa nakoniec prihlásil na Vojenskú akadémiu vo West Pointe, ktorú ukončil v roku 1918. V rokoch 1918 až 1921 navštevoval kurzy Engineer's School v Camp Humphreys s krátkou prestávkou, počas ktorej pôsobil v Európe počas prvej svetovej vojny.

V októbri 1934 bol povýšený na kapitána a v roku 1939 bol pridelený do Generálneho štábu vo Washingtone. V júli 1940 bol povýšený na majora. V roku 1941 dostal už ako plukovník za úlohu dohliadať na výstavbu budovy Pentagonu, v ktorej sídli Ministerstvo obrany Spojených štátov amerických a ktorá je najväčšou budovou na svete.

V septembri roku 1942 bol brigádny generál Leslie Groves poverený riadiť Projekt Manhattan na vývoj a výrobu atómovej bomby. Pod jeho vedením bol uskutočnený základný výskum na univerzitách v Chicagu a v Columbii a mal tiež na starosti všetky etapy vývoja atómovej bomby-vedeckú, etapu výroby, bezpečnosti a aj plánovania ich použitia vrátane ich zhodenia na japonské mestá Hirošima a Nagasaki. Pod jeho velením boli tiež založené laboratóriá v Oak Ridge, v Hanforde a tiež v Los Alamos. Za vedúceho vedeckého vývoja atómových bômb Groves vymenoval Roberta Oppenheimera.

V januári 1947 bol Projekt Manhattan premenený z vojenského projektu na civilný projekt pod názvom Komisia pre atómovú energiu. Groves bol preto vymenovaný za riaditeľa nového vojenského projektu na vývoj nukleárnych zbraní pod názvom Projekt špeciálnych zbraní ozbrojených síl.

V januári 1948 bol Leslie Groves povýšený na generálporučíka, ale už o mesiac neskôr odišiel do výslužby. Potom bol až do roku 1961 viceprezidentom Sperry Rand Corporation.

Leslie Groves umrel na srdcový infarkt 13. júla v roku 1970.

## Iné projekty

Kategória:Osobnosti z Albany (New York)
Kategória:Generáli United States Army
Kategória:Osobnosti USA prvej svetovej vojny
Kategória:Osobnosti USA druhej svetovej vojny
Kategória:Projekt Manhattan
Kategória:Úmrtia na infarkt myokardu
Kategória:Osobnosti USA anglického pôvodu
Kategória:Osobnosti USA francúzskeho pôvodu
Kategória:Osobnosti USA waleského pôvodu
Kategória:Pochovaní na Arlingtonskom národnom cintoríne
Kategória:Absolventi United States Army Command and General Staff College
Kategória:Absolventi United States Army War College
Kategória:Absolventi United States Military Academy
Piráti z Karibiku: Na konci sveta

**Piráti z Karibiku: Na konci sveta** je americko-dobrodružno-historický zábavný film z roku 2007 s duchárskou a pirátskou tématikou. 

## Zhrnutie
* **Žáner** – Dobrodružný historický film
* **Štúdio** – Buena Vista
* **Dátum uvedenia** – 24. 5. 2007
* **Rozpočet** – 300 miliónov $
* **Čas** – 2 h. 48 min.

## Obsadenie
* Johnny Depp ako Kapitán Jack Sparrow
* Orlando Bloom ako Will Turner
* Keira Knightleyová ako Elizabeth Swannová
* Geoffrey Rush ako Kapitán Hector Barbossa
* Bill Nighy ako Davy Jones
* Kevin McNally ako Joshamee Gibbs
* Chow Yun Fat ako Kapitán Sao Feng
* Stellan Skarsgård ako "Šnúrka Bill" Bill Turner st.
* Jack Davenport ako Admirál James Norrington 
* Naomie Harris ako Bohyňa Kalypso / Tia Dalma
* Tom Hollander ako Lord Beckett
* Jonathan Pryce ako Guvernér Swann
* Keith Richards ako Kapitán Teague
* Lee Arenberg ako Pintel
* Mackenzie Crook ako Ragetti
* David Bailie ako Cotton
* Lauren Maher ako Scarlett 
* Martin Klebba ako trpaslík Marty
* Ghassan Massoud ako Kapitán Ammand
* Marcel Iureș ako Kapitán Chevalle
* Sergio Calderón ako Kapitán Eduardo Villanueva
* Takayo Fischer ako Kapitánka Ching
* Hakeem Kae-Kazim ako Kapitán-Gentleman Jocard
* Marshall Manesh ako Lord Sri Sumbhajee

## Pozri aj
* Piráti z Karibiku (filmy)
* Piráti z Karibiku: Prekliatie Čiernej perly
* Piráti Karibiku: Truhlica mŕtveho muža

Kategória:Akčné filmy USA
Kategória:Dobrodružné filmy USA
Kategória:Filmové komédie USA
Kategória:Filmy z 2007
Kategória:Filmy podľa názvu
Kategória:Filmy o pirátoch
Lomená zátvorka

**Lomená zátvorka** je zátvorka .

## Pozri aj
* vyčíslenie počtového výrazu
* počtový výkon
* počtový výraz

Kategória:Interpunkcia
Vlajka Guiney-Bissau

thumb|Vlajka Guiney-Bissau

**Vlajka [[Guinea-Bissau|Guiney-Bissau]]** – po vyhlásení nezávislosti bola za štátnu vlajku prijatá, ako bolo už skôr uznesené, vlajka národne oslobodeneckého hnutia *PAIGC* (*Africkej strany nezávislosti Guiney a Kapverdských ostrovov*) z roku 1961.

Tá ma pri žrdi červený zvislý pruh, zaberajúci tretinu dĺžky listu, a v ňom čiernu päťramennú hviezdu, ktorá je vpísaná do pomyselnej kružnice o polomere rovnom šestine jeho šírky. V zostávajúcej časti listu sú dva vodorovné pruhy – žltý a zelený. Čierna hviezda symbolizuje slobodu milujúci africký ľud, jeho dôstojnosť, slobodu a mier, červená farba boj za slobodu, prácu a utrpenie v dobe útlaku, žltá savany severu a životodárne slnko a zelená lesy juhu a rastlinné bohatstvo krajiny, ale aj nádej v šťastnú budúcnosť.

Ako štátna vlajka sa používa od roku 1973.

## Iné projekty

Guinea-Bissau
Kategória:Guinea-Bissau
Tlstá Hora (Slavnica)

**Tlstá Hora** je miestna časť obce Slavnica v okrese Ilava.

Malá osada sa nachádza na rozhraní Bielych Karpát a Bielokarpatského podhoria v Považskom podolí. Leží na južnom svahu rovnomenného vrchu Tlstá hora (535,9 m n. m.) v nadmorskej výške 370 m n. m. Osada je vzdialená 5 km severozápadne od Slavnice, vedie sem spevnená cesta z Podhoria a z Bolešova.

V tesnej blízkosti Tlstej Hory (severne od nej) prechádza hranica CHKO Biele Karpaty.

Kategória:Miestne časti na Slovensku
Kategória:Okres Ilava
Kategória:Slavnica
Vlajka Kamerunu

náhľad|Vlajka Kamerunu

**Vlajka [[Kamerun]]u** je trikolóra so zvislými pruhmi v panafrických farbách – zelenej, červenej a žltej – so žltou päťramennou hviezdou uprostred červeného poľa.

Zelená farba znamená bohatú lesnú vegetáciu juhu krajiny a nádej v šťastnú budúcnosť, červená je symbolom nezávislosti a vôle po jednote, žltá pripomína savany severu krajiny a zároveň slnko ako zdroj šťastia národa. Hviezda symbolizuje jednotu štátu.

Dnešný vzhľad vlajky je od roku 1975. Pôvodne mal Kamerun od roku 1957 ako vlajku čistú trikolóru (bol po Ghane druhým štátom, ktorý prijal panafrické farby), ktorá bola v roku 1961 doplnená dvoma menšími žltými päťramennými hviezdami nad sebou v hornej časti zeleného pruhu (symbol dvoch územných častí vtedajšej kamerunskej federácie, ktorá trvala do roku 1972).

## Iné projekty

Kamerun
Kategória:Kamerun
Tunežice

**Tunežice** sú miestna časť obce Ladce v okrese v okrese Ilava.

Nachádza sa v Považskom podolí, v podcelku Ilavská kotlina, na ľavej nive Váhu v nadmorskej výške  Leží na ceste I/61, 1,5 km JJZ od centra Ladiec, s ktorými je už takmer stavebne spojená. 

Juhovýchodne od Tunežíc sa v Podmanínskej pahorkatine rozkladajú rozsiahle lomy na vápenec pre cementáreň v Ladcoch.

Kategória:Miestne časti na Slovensku
Kategória:Okres Ilava
Husľový koncert (Čajkovskij)

**Husľový koncert D-dur, Op. 35** je dielo ruského skladateľa Piotra Iljiča Čajkovského. 

thumb|right|Čajkovskij (vpravo) s huslistom Josifom Kotekom
Skladateľ koncert skomponoval na jar roku 1878 v švajčiarskom Clarens, ležiacom na brehu Ženevského jazera. V tejto prírodnej idyle sa skladateľ spamätával z depresií a pokusu o samovraždu spojeného s nevydareným manželstvom s Antoninou Ivanovnou Miľjukovovou. Počas tohto pobytu ho navštívil jeho bývalý žiak z moskovského konzervatória, huslista Josif Kotek. Žiak, pre ktorého mal slabosť, sa stal silným impulzom pre skomponovanie husľového koncertu. Skladateľ bol s dielom hotový v priebehu mesiaca, pričom stihol skomponovať i novú verziu druhej vety, ktorou nahradil pôvodnú, ktorú považovali Kotek i Čajkovského brat Modest za slabšiu. Keďže Kotek nemal také renomé, aby mohol nové dielo hrať na premiére, Čajkovskij dedikoval dielo Leopoldovi Auerovi. Ten po zhliadnutí partu však náročný koncert označil za nehrateľný a odmietol ho naštudovať. Premiéru koncertu tak nakoniec odohral huslista Adolf Brodsky s dirigentom Hansom Richterom v roku 1881 vo Viedni. Koncert si však nezískal náležitú pozornosť a presadil sa až po prevedení v Londýne. O jeho popularitu sa významným spôsobom zaslúžil huslista českého pôvodu Karel Halíř. 

Koncert má tri vety:
# *Allegro moderato*
# *Canzonetta. Andante*
# *Finale. Allegro vivacissimo*

Typická dĺžka skladby je približne 34 minút. 

Dielo je nápadité, plné spontánnosti a vitality už od prvých taktov. Tie prináša orchester so svojou predohrou, ktorej melódia sa podobne ako v Čajkovského prvom klavírnom koncerte, v priebehu skladby už neopakuje. Potom s veľkým entuziazmom nastupujú sólové husle s hlavnou témou. Po druhej téme, označenej Molto espresivo, sa vracia hlavná téma v plnokrvnom znení orchestra. Nasleduje prevedenie, na ktoré nadväzuje efektná kadencia. Tá končí dlhým trilkom, do ktorého jemne vstupuje orchester s reprízou hlavnej témy, ktorú hrá flauta. Už po pár taktoch sa k téme pridávajú husle. Po repríze je veta zakončená kódou. Druhá veta je známa Canzonetta v 3/4 takte. V kontraste s prvou vetou je typicky rusky zádumčivá až elegická. Canzonetta prechádza plynule do poslednej vety. Tou je iskrivé rondo, v ktorom sa sólista musí popasovať so strhujúcim tempom. Kóda na konci vety završuje celú skladbu. 

Husľový koncert je vďaka melodickej bohatosti a výborne zvládnutému orchestrálnemu i husľovému partu reprezentatívnym dielom celého husľového repertoáru. Je to nepochybne virtuózny kus, ktorý je výzvou pre každého sólistu.

## Iné projekty

## Externé odkazy
* Tchaikovsky Research
* Listening guide to the Tchaikovsky Violin Concerto, ABC Classic FM

Čajkovskij
Kategória:Piotr Iľjič Čajkovskij
Falkirk FC

**Falkirk Football Club** je škótske futbalové družstvo so sídlom v meste Falkirk. V sezóne 2004-05 sa im podarilo postúpiť do škótskej najvyššej súťaže.

Falkirk získal 2-krát Škótsky pohár - v rokoch 1913 a 1957. V roku 2009 sa klub prebojoval do finále pohára, no prehrali v zápase s Rangers.
 
## Externé odkazy
*Oficiálna stránka

Kategória:Škótske futbalové kluby
Vlajka Nigeru

thumb|Vlajka Nigeru

**Vlajka [[Niger]]u** má tri vodorovné pruhy, oranžový, biely a zelený, uprostred bieleho pruhu je oranžové kruhové pole, symbolizujúce slnko. To predstavuje pripravenosť nigerského ľudu obetovať sa v boji za obranu svojich práv. Pruh oranžovej farby pripomína púšť Saharu, biely čistotu, nevinu a dobré vedomie splnených povinností, zelený trávnatú južnú a západnú časť štátu aj bratstvo a nádej.

Vlajka je takmer štvorcová a pochádza z roku 1959.

## Iné projekty

Niger
Kategória:Niger
Ján Černoch

**Ján Černoch**, ThDr. (, rodná matrika uvádza **Csernoh**) (* 18. apríl 1852, Skalica – † 25. júl 1927, Ostrihom, Maďarsko) bol ostrihomský arcibiskup, kardinál, knieža prímas Uhorska.

## Životopis
Narodil sa do rodiny Pavla Černocha a Alžbety, rod. Novákovej v Skalici č. p. 68 podľa vtedajšieho číslovania; za krstných rodičov mu boli Juraj Blaho a Anna Polakovič, rodičia budúceho bratislavského kanonika a slovenského kultúrneho pracovníka Pavla Blahu (1844  1938). Po ukončení gymnázia študoval teológiu vo Viedni. V roku 1874 bol vysvätený za kňaza. Ako farár pôsobil v Radošovciach a v Budapešti.

Prispieval do slovenských časopisov (*Katolícke noviny*, *Kazateľňa* a i.). Pozornosť maďarských vládnych kruhov vzbudil svojimi realistickými článkami v časopise *Alkotmány* (Ústava). 

V roku 1880 sa stal profesorom teológie v Ostrihome. Vysvätený za biskupa bol v roku 1908, v roku 1913 sa stal ostrihomským arcibiskupom a v roku 1914 kardinálom.

V roku 1913 etabloval reholu Saleziánov dona Bosca v Uhorsku. 

Bol predstaviteľom politického katolicizmu, v rokoch 19011910 poslancom Uhorského snemu za Skalicu (za Katolícku ľudovú stranu). Presadzoval spoluprácu katolíkov a kalvínov.

Svojim darom 5 000 zlatých Spolku sv. Vincenta v roku 1905 financoval výstavbu kultúrneho domu "Katolícky kruh" ("Slovenský dom") v Skalici podľa plánov architekta Dušana Jurkoviča. Prispieval aj na jeho prevádzku, hoci nesúhlasil s pročeskou orientáciou reprezentovanou Pavlom Blahom (bol s Černochom v príbuzenskom zväzku  synovcom syna jeho krstných rodičov). Doktor Ján Blaho (syn Pavla Blahu) spomína na návštevu svojej matky u J. Černocha: *„Pani kmotrenko, co si myslíte, že budu furt podporovat ten váš panslávsky dúm? Frfotal, frfotal, ale tisícovku dal“*

Bol dôsledným prívržencom Uhorska, po maďarsky hovoril so zvláštnym slovenským prízvukom.

Po obsadení Skalice vojenskými jednotkami vznikajúceho Česko-Slovenska sa jeho brat aj s manželkou stali 4. novembra 1918 obeťami beštiálnej lúpežnej vraždy.

Aktívne vystupoval proti Maďarskej republike rád, neskôr po nástupe Horthyho k moci stál na čele jeho odporcov-legitimistov snažiacich sa o návrat Karola IV. na trón.

Zomrel 25. júla 1927 a je pochovaný v krypte ostrihomskej katedrály.

## Referencie


## Externé odkazy
*
* Záznam o narodení a krste v matrike farnosti Skalica
* Záznam o úmrtí v civilnej matrike mesta Ostrihom.

## Iné projekty

Kategória:Osobnosti zo Skalice
Kategória:Arcibiskupi Kaločskej arcidiecézy
Kategória:Arcibiskupi Ostrihomskej arcidiecézy do roku 1918
Kategória:Uhorskí kardináli
Kategória:Slovenskí kardináli
Kategória:Maďarskí kardináli
Kategória:Poslanci uhorského snemu
Kategória:Poslanci uhorského snemu narodení na území dnešného Slovenska
Vlajka Toga

náhľad|Vlajka Toga

**Vlajka [[Togo|Toga]]** v známych afrických farbách má tri zelené a medzi nimi dva žlté vodorovné pruhy a červený štvorec v ľavom hornom rohu v ktorom sa nachádza biela paťramenná hviezda, ktorá symbolizuje jednotu a osvetľuje cestu pokroku. Zelená farba znamená poľnohospodárstvo a rastlinné bohatstvo aj nádej, žltá ťažbu nerastov aj vieru a silu ľudu, červená ľudskosť, vlastenectvo, vernosť a lásku k vlasti, biela čistotu.

Vlajka bola zavedená v roku 1960.

## Historické vlajky Toga

Obrázok:Flag of Togo (1957-1958).svg|Vlajka Toga (1957-1958)
Obrázok:Flag of Togo (1958-1960).svg|Vlajka Toga (1958-1960)


## Iné projekty

Togo
Kategória:Togo
Galanovec

**Galanovec** je potok na Hornom Považí, na území okresu Považská Bystrica. Je to ľavostranný prítok Mošteníka, meria 3,5 km a je tokom IV. rádu.

Pramení v Považskom podolí, v podcelku Podmanínska pahorkatina, na severovýchodnom svahu Brekovca (488,0 m n. m.) v nadmorskej výške približne 418 m n. m. Od prameňa tečie na krátkom úseku na severovýchod, zľava priberá krátky prítok a tečie na východ. Ďalej priberá z ľavej strany prítok z oblasti Krekáčovho lazu, sprava prítok spod Húštia (434,4 m n. m.) a stáča sa juhovýchodným smerom. Potom podteká diaľnicu D1, prudko sa stáča na severovýchod a z pravej strany priberá prítok (1,8 km) z oblasti Rybárikovho lazu. Následne vteká do intravilánu mesta Považská Bystrica, preteká časťou Jelšové a tu sa v nadmorskej výške cca 288 m n. m. vlieva do Mošteníka.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Považská Bystrica
Kategória:Vodné toky v Podmanínskej pahorkatine
Kategória:Považská Bystrica
Dedovský potok

**Dedovský potok** je potok na Hornom Považí, v centrálnej časti okresu Považská Bystrica. Preteká výlučne územím mesta Považská Bystrica. Je to pravostranný prítok Domanižanky, meria 2,3 km a je tokom IV. rádu.

## Prameň
Pramení v Považskom podolí, v geomorfologickom podcelku Podmanínska pahorkatina, na južnom svahu Ondrejovej () v nadmorskej výške cca  

## Opis toku
Od prameňa tečie najprv na krátkom úseku na juh, následne sa dvakrát esovito stáča a tečie na západ cez považskobystrickú časť Dedovec. Tu sa stáča juhozápadným smerom, sprava priberá prítok zo západného svahu Kalvárie () a preteká popri areáli považskobystrickej nemocnice s poliklinikou na pravom brehu. Napokon sa južne od sídliska Lány vlieva v nadmorskej výške približne  do Domanižanky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Podmanínskej pahorkatine
Kategória:Vodné toky v okrese Považská Bystrica
Kategória:Považská Bystrica
Chad Kroeger

**Chad Kroeger** (vlastným menom **Chad Robert Turton-Kroeger**; * 15. november 1974, Hanna, Alberta, Kanada), je frontman kanadskej rockovej skupiny Nickelback. 

## Detstvo
Frontman skupiny Nickelback začal svoje hudobné pôsobenie ako trinásťročný, keď mu jeho mama Debbie Sulivan darovala jeho prvú gitaru. Chad pochádza z muzikantskej rodiny. Jeho starká hrávala na bicie a starý otec na basgitaru. Jeho matka dávala hodiny klavíra a preto vie Chad hrať na viacerých hudobných nástrojoch napr.klavír, basa, bicie alebo rôzne druhy bubnov.
Chad neprežíval práve šťastné detstvo. V dvoch rokoch jeho rodinu opustil otec. Ani v puberte to nemal ľahké. V osemnástich zistil, že jeho brat Mike je vlastne nevlastný. S biologickým otcom Dennisom Kopetskym si veľmi nerozumel, pretože bol na jeho pomery až príliš pobožný.
Ale bol to práve Dennis, kto zasponzoroval ich prvé demo s názvom *[[Hesher]]*.

## Hudobná kariéra
Aby Chad pomohol svojmu snu, mal viacero povolaní- bol skladníkom, maliarom, pokladačom striech, dídžejom a baličom nábytku naraz. Vtedy ešte hral v pôvodnej zostave skupiny „Village Idiots“ s (nevlastným) bratom Mikom, kamarátom zo školy Ryanom Peakom a bratrancom Brandonom Kroegerom. Na prvom albume Curb, však už mali meno Nickelback. Neprišiel však nejaký veľký úspech a na bubeníckom mieste vystriedal Brandona nový člen Ryan „Nik“ Vikedal. Nasledovalo vydanie albumu *[[The State]]* ktorý už zožal mierne úspechy. V Kanade sa dostal singel „Leader of Men“ do top 10. Ich najväčší úspech bol svetový hit „How You Remind Me“ z roku 2001. Z Chada sa stal workoholik a okrem Nickelback začal produkovať aj iné veci. Možno spomenúť kapely: Theory Of A Deadman‚ Thornley, The Organ. Napísal tiež množstvo soundtrackov- Blairwitch Project 2 (pieseň „Old Enough“), *[[Charlieho anjeli]]*- „Saturdays Night Alright For Fighting“ (duet s Kidom Rockom) a tiež *[[Spider-Man (film)|Spider-Man]]* a známa pieseň „Hero“ s Joseym Scottom. Zaspieval si tiež so Carlosom Santanom (pieseň „Why Don’t You & I“), Faith Hill, či už spomínaným Kidom Rockom.

## Osobný život
Dnes býva Chad v Abbotsforde, v blízkosti Vancouveru.V roku 2008 bol Chad odsúdený za jazdu pod vplyvom alkoholu.Je ženatý s kanadskou speváčkou Avril Lavigne.Od 2.septembra 2015 sú odlúčení,Avril to ohlásila na svojom účte na Instagrame.Chad má rád rýchle autá, strategické hry na konzole Xbox 360, suši a pivo Corona. V blízkosti domu má vlastné nahrávacie štúdio v ktorom trávi svoj voľný čas.V roku 2015 Chad podstúpil operáciu cysty na hrtane,na základe čoho bola časť severoamerického turné skupiny zrušená.


Kategória:Kanadskí heavymetaloví speváci
Kategória:Kanadskí heavymetaloví gitaristi
Kategória:Kanadskí heavymetaloví bubeníci
Kategória:Kanadskí rockoví speváci
Kategória:Kanadskí rockoví gitaristi
Kategória:Kanadskí rockoví bubeníci
Kategória:Nickelback
Kategória:Osobnosti z Alberty
Vlajka Ghany

thumb|Vlajka Ghany

**Vlajka [[Ghana|Ghany]]** – Ghana bola prvá krajina „*čiernej*“ Afriky, ktorá získala po druhej svetovej vojne – roku 1957 – nezávislosť. Na jej vlajke sa objavili vodorovné pruhy červený, žltý a zelený, čo je pôvodný sled farieb najstaršieho samostatného afrického štátu Etiópie, ktoré sa stali tzv. panafrickými farbami, aj keď vždy s inou symbolikou.

Na ghanskej vlajke červená pripomína nezávislosť a krv hrdinov padlých v boji za slobodu, žltá nerastné bohatstvo, hlavne zlato, po ktorom mala krajina aj svoje skoršie meno (*Zlaté pobrežie*), zelená lesy aj úrodné pole otčiny. Čierna paťramenná hviezda symbolizuje africkú slobodu a čierne obyvateľstvo. 

Vlajka bola zavedená roku 1957, v rokoch 1964 – 1966 bol jej stredný pruh biely ako u vlajky vtedajšej ľudovej strany, ktorá v tej dobe bola jedinou legálnou politickou stranou v krajine.

## Galéria

Obrázok:Civil Ensign of Ghana.svg|Súčasná námorná vlajka Ghany


## Iné projekty

Ghana
Kategória:Ghana
Praznovský potok

**Praznovský potok** je potok na Hornom Považí, v centrálnej časti okresu Považská Bystrica. Je to pravostranný prítok Domanižanky, meria 4,3 km a je tokom IV. rádu. 

Pramení v Považskom podolí, v podcelku Podmanínska pahorkatina, na juhovýchodnom úpätí Drieňovky () v nadmorskej výške približne , juhozápadne od obce Kostolec. Na hornom toku tečie juhozápadným smerom až k Praznovu, kde sa stáča a pokračuje severojužným smerom. V Praznove priberá ľavostranný prítok zo severozápadného svahu Trávnej (). Na dolnom toku tečie na krátkom úseku juhojuhozápadným smerom cez osadu Zakvašov, v blízkosti ktorej sa v nadmorskej výške cca  vlieva do Domanižanky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Považská Bystrica
Kategória:Vodné toky v Podmanínskej pahorkatine
Kategória:Považská Bystrica
Jack Crawford (tenista)

**John Herbert Crawford** známy ako **Jack Crawford** (* 22. marec 1908, Albury, Austrália  - † 10. september 1991, Sydney) bol austrálsky tenista. Medzi jeho najväčšie úspechy patrí 6 titulov z dvojhry na grandslamových turnajov a 11 titulov zo štvorhier na Grand-Slamoch. V roku 1933 mu patrila prvá priečka medzinárodného rebríčku.

V roku 1979 bol uvedený do Medzinárodnej tenisovej siene slávy.

## Kariéra
V roku 1933 vyhral všetky grandslamové turnaje okrem US Open, ktorý keby vyhral, stal by sa tak prvým človekom, ktorý získa kalendárny Grand-Slam, 5 rokov pred Donom Budgom, ktorý ako prvý tenista získal Grand-Slam, aj keď "iba" kariérny. Austráliu reprezentoval aj v Davisovom pohári, odohral celkovo 57 zápasov, z toho 39 v dvojhre (23 výhier, 16 prehier) a 18 v štvorhre (13 výhier, 5 prehier).

## Účasti vo finále dvojhry na Grand-Slamoch (12)
### Víťazstvá (6)

### Finále (6)

## Externé odkazy

Kategória:Víťazi French Open
Kategória:Víťazi Australian Open
Kategória:Víťazi Wimbledonu
Kategória:Austrálski tenisti

Kategória:Medzinárodná tenisová sieň slávy
Kvašovský potok

**Kvašovský potok** je potok na Hornom Považí, v centrálnej časti okresu Považská Bystrica. Je to ľavostranný prítok Domanižanky, meria 4,1 km a je tokom IV. rádu.

Pramení v Súľovských vrchoch, na okraji podcelku Súľovská kotlina, západne od kóty , tiež západne od obce Počarová pri samote Markušovec, v nadmorskej výške približne  Od prameňa tečie severozápadným smerom, prerezáva sa cez Súľovské skaly, pričom zľava priberá prítok zo severného svahu Úvozu (), sprava prítok zo západného svahu Bukoviny () a následne vstupuje do Podmanínskej pahorkatiny v Považskom podolí. Tu najprv zľava priberá prítok z východného svahu Dielca (), sprava prítok zo severozápadného svahu Bukoviny a preteká cez Zemiansky Kvašov, kde z ľavej strany priberá prítok prameniaci východne od Horného Moštenca. Ďalej pokračuje smerom na sever, vstupuje do intravilánu mesta Považská Bystrica a preteká cez Sídlisko SNP. V blízkosti miestnej základnej školy ústi v nadmorskej výške cca  do Domanižanky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Považská Bystrica
Kategória:Vodné toky v Súľovských vrchoch
Kategória:Vodné toky v Podmanínskej pahorkatine
Kategória:Počarová
Kategória:Prečín
Kategória:Považská Bystrica
Kostol svätého Urbana (Bystré)

**Kostol sv. Urbana** je najstaršou zachovanou historickou pamiatkou v obci Bystré. 

Presný dátum postavenia kostola nie je známy. Usudzuje sa, že kostol bol postavený v druhej polovici 14. storočia pričinením zemepanskej rodiny Soósovcov. V roku 1490 bol kostol rozšírený o presbytérium. V prvej polovici 19. storočia bola pristavená sakristia. Na kostole boli vykonané v 20. storočí rozsiahlejšie opravy, pri ktorých v roku 1914 bola šindľová strecha odstránená a nahradená plechovým krytom. V kostolnej veži sú umiestnené dva zvony (väčší sv. Urban, menší sv. Ján Krstiteľ) pochádzajúce z roku 1921, ktoré nahradili pôvodné zvony z roku 1636. Tieto zvony boli v roku 1917 zrekvirované na vojenské účely. V neogotickej arche sa na hlavnom oltári nachádza neskorogotická reliéfna scéna Korunovania Panny Márie s plastikami sv. Petra a Pavla v bočných nikách. Ide o polychromovanú drevorezbu vyhotovenú okolo roku 1500. Autorstvo sa pripisuje prešovskému rezbárovi Jánovi Weissovi.

## Referencie

## Iné projekty

Bystré
Bystré
Kategória:Bystré (okres Vranov nad Topľou)
Bodianka

**
**Bodianka''' je potok na Hornom Považí, preteká východnou časťou okresu Považská Bystrica. Je to pravostranný prítok Domanižanky, meria 7,1 km a je tokom IV. rádu.

Pramení v Súľovských vrchoch, v podcelku Súľovská kotlina, na západnom svahu Dubice (), pri samote Studená v nadmorskej výške cca  Od prameňa tečie sprvu na západ, sprava priberá krátky prítok prameniaci južne od kóty , postupne sa stáča a ďalej už pokračuje viac-menej juhozápadným smerom. Následne preteká obcou Bodiná, pričom sa esovito stáča a v obci priberá niekoľko prítokov: najprv zľava prítok zo severoseverovýchodného svahu Vysokého vrchu (), potom sprava prítok z lokality Zálučie a na okraji obce opäť zľava prítok () prameniaci severne od kóty  Za obcou potom priberá krátky ľavostranný prítok prameniaci západoseverozápadne od kóty , ďalej tiež zľava prítok zo severného svahu Svarkovice () a pravostranný prítok (2 km) z juhozápadného svahu Ostrého vrchu (). Potom ešte priberá ľavostranný prítok (1,6 km) z oblasti Smrekovej a preteká intravilánom obce Prečín, kde sa v nadmorskej výške približne  vlieva do Domanižanky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Považská Bystrica
Kategória:Vodné toky v Súľovských vrchoch
Kategória:Bodiná
Kategória:Prečín
Závadský potok (prítok Domanižanky)

**Závadský potok** je potok na Hornom Považí, na území okresu Považská Bystrica. Je to ľavostranný prítok Domanižanky, meria 4 km a je tokom IV. rádu.

Pramení v Súľovských vrchoch, v podcelku Súľovské skaly, na východnom svahu vrchu Tŕnie () v nadmorskej výške približne  Od prameňa tečie sprvu severovýchodným smerom, vstupuje do podcelku Súľovská kotlina a preteká intravilánom obce Zemianska Závada, pričom sprava priberá prítok zo západného svahu Končín (). Následne sa ešte v obci stáča na sever, potom postupne na východ, zároveň vytvára oblúk prehnutý na sever a opúšťa intravilán obce. Ďalej preteká podcelkom Súľovské skaly, kde preteká hlboko zarezanou dolinou a postupne sa stáča severovýchodným smerom. Z pravej strany ešte priberá prítok prameniaci západne od kóty  a napokon sa severozpadne od obce Domaniža vlieva v nadmorskej výške cca  do Domanižanky.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Považská Bystrica
Kategória:Vodné toky v Súľovských vrchoch
Kategória:Prečín
Kategória:Počarová
Kategória:Domaniža
Línia (zootechnika)

**Línia** je zootechnická taxonomická jednotka označujúca skupinu jedincov samčieho pohlavia, toho istého plemena. Vznikajú výberom z populácie a vyznačujú sa určitými charakteristickými vlastnosťami. Zástupcovia línie sú obyčajne potomkami určitého vynikajúceho plemenníka - zakladateľa línie.

Línie sa najčastejšie využívajú 5-6 generácií a potom zanikajú.

Rozoznávame línie chovné, genealoické a syntetické. Podľa stupňa príbuznosti môžu byť línie inbrédne (Fx > 0,325) a izogénne (Fx > 0,90).

Kategória:Zootechnika
Marian Filc

**MUDr. Marian Filc** (* 16. september 1948 – † 9. február 1993) bol slovenský krasokorčuliar, reprezentant ČSSR. Bol starším bratom hokejového trénera Jána Filca. Vynikal predovšetkým vo voľnej jazde. Podľa krasokorčuliarskej trénerky Hildy Múdrej bol talentovanejší ako olympijský víťaz Ondrej Nepela.  
S manželkou Slávkou Gajdošovou (tiež krasokorčuliarka) mal dve deti: Michala a Ninu. Emigroval do Rakúska, kde pracoval ako zubár. Podľahol infarktu v blízkosti svojho domu vo Viedni, časti Floridsdorf. 

## Reprezentačná kariéra
* ME Budapešť – 21. miesto, 
* ME Moskva – 13. miesto
* ME Bratislava – 8. miesto
* ME Västerås – 7. miesto 
* ZOH Grenoble – 10. miesto

[vpravo|thumb|Hrob Mariana Filca na [Cintorín Slávičie údolie|cintoríne Slávičie údolie]]

## Referencie

## Iné projekty

Kategória:Slovenskí krasokorčuliari
Kategória:Česko-slovenskí krasokorčuliari
Kategória:Súrodenci v športe
Kategória:Krasokorčuliari na Zimných olympijských hrách 1968
Kategória:Úmrtia na infarkt myokardu